Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 112/12/5506	Martin, 28.5.2012
EEČ : 2-40-48-2012

U Z N E S E N I E

Trestná vec:	obvinený XXXXX 
Prečin:	nebezpečného vyhrážania podľa                   § 360 ods. 1, ods. 2 písm. b/ Tr. zák.

Rozhodol: 	prokurátorka Okresnej prokuratúry Martin
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1.	dňa 13.02.2012, okolo 15.30 hod., XXXXX vlastníkom ktorého je XXXXX,   nar. XXXXX, po tom, ako sa poškodená vrátila z práce, ju bezdôvodne verbálne napadol s tým, že nemá čo jesť, pričom jej zároveň nadával do špín a hovied, vyhrážal sa zabitím, dokaličením, z čoho poškodená XXXXX nadobudla pocit strachu a zamkla sa v izbe,
2.	dňa 21.02.2012, okolo 15,30 hod., XXXXX vlastníkom ktorého je XXXXX,   nar. XXXXX, po tom, ako sa poškodená vrátila z práce  a oznámila mu,                že sa budú musieť z domu odsťahovať, vyčítal jej to, vulgárne jej nadával, chytil ju za vlasy, zhodil na zem, kde ju bil päsťami do oblasti hlavy a chrbta, kričal, že ju zabije, nútil ju pobozkať mu nohu, poškodená zo strachu,                    aby svoje hrozby nenaplnil, ho odprosila a nohu mu pobozkala, následne                  sa zamkla v izbe, kde počkala až do príchodu netere XXXXX a následne zavolala políciu,
3.	dňa 26.02.2012, okolo 15.00 hod. XXXXX, vlastníkom ktorého je XXXXX, nar. XXXXX, kričal na poškodenú, aby mu otvorila, vyhrážal sa jej zabitím, pri tom jej rozbil na dome okná, z agresívneho konania obvineného poškodená nadobudla strach a zavolala políciu,

lebo obvinený nebol v čase činu pre nepríčetnosť trestne zodpovedný
Odôvodnenie:
Poverený príslušník Obvodného oddelenia Príbovce uznesením pod ČVS: 2XXXXX podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX, nar. XXXXX v Martine, pre prečin nebezpečného vyhrážania podľa  § 360 ods. 1,                        ods. 2 písm. b/ Tr. zák.
Uznesením Okresného súdu v Martine zo dňa 29.02.2012, XXXXX na návrh prokurátorky Okresnej prokuratúry v Martine zo dňa 28.02.2012 z dôvodov uvedených v § 71 ods. 1 písm. c) Tr. por. bol obvinený XXXXX,                              nar. XXXXX, vzatý do väzby. 
Trestná vec bola ďalej vedená, z dôvodu vecnej príslušnosti,  na OVK XXXXX pod XXXXX. Vyšetrovateľka za účelom riadneho zistenia skutkového stavu veci vykonala všetky relevantné úkony, vrátane výsluchu obvineného XXXXX, poškodenej XXXXX, svedkyne XXXXX, člena privolanej policajnej hliadky stržm. XXXXX.
Obvinený ku svojej osobe uviedol, že sa cíti fyzicky ako aj psychicky v poriadku, avšak bol už päťkrát liečený na psychiatrii. Ďalej využil svoje zákonné právo podľa § 34 ods. 1 Tr. por. a odoprel vypovedať. 
V priebehu vyšetrovania vzhľadom na pochybnosti o duševnom stave obvineného, boli do konania, na základe príkazu sudcu pre prípravné konanie OS XXXXX č. XXXXX pribratí znalci z odboru psychiatrie, ktorí vo vypracovanom znaleckom posudku záverujú u obvineného závažné duševné ochorenie z okruhu schizofrennych psychóz - nediferencovanú schizofréniu, ktorým obvinený trpel aj v čase spáchania trestného činu. Pri tomto ochorení sa jedná o kvalitatívne zmeny v duševnej činnosti. V čase činu obvinený nemohol rozpoznať nebezpečenstvo svojho konania pre spoločnosť a nemohol svoje konanie ovládať. Jeho schopnosti rozpoznávacie a ovládacie boli v sledovanej dobe vymiznuté v dôsledku prebiehajúceho duševného ochorenia. Obvinený nechápe zmysel trestného konania vo všetkých súvislostiach a dôsledkoch. Znalci navrhli u obvineného psychiatrickú liečbu ambulantnou formou, nakoľko uvádzajú, že jeho pobyt na slobode z hľadiska duševného stavu je potenciálne nebezpečný, pokiaľ nebude užívať doporučenú antipsychotickú liečbu.

Po vykonaní úkonov potrebných za účelom objasnenia skutkového stavu veci, vyšetrovateľka PZ v rámci prípravného konania predložila spisový materiál                        na Okresnú prokuratúru XXXXX s návrhom na rozhodnutie vo veci. Po preskúmaní návrhu, ako aj na vec sa vzťahujúceho spisového materiálu, konštatujem,                          že u obvineného XXXXX výsledky vyšetrovania preukazujú, že obvinený nebol v čase činu pre nepríčetnosť trestne zodpovedný.

	Podľa § 215 ods. 1 písm. e) Tr. por. prokurátor zastaví trestné stíhanie,                    ak obvinený nebol v čase činu pre nepríčetnosť trestne zodpovedný.
	
	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nora Podoláková
prokurátorka